Isabel Martínez - Wikipedia

# Isabel Martínez

### From Wikipedia

Maria Estela Isabel Martínez de Perón (1931- ) dilahirkan pada 4 Februari, 1931, di La Rioja, Argentina. Beliau telah menjadi isteri ketiga presiden Argentina, Juan Perón dan juga wanita pertama dalam sejarah untuk menjadi Presiden sebuah negara iaitu antara 1 Julai ,1974 dan 24 Mac, 1976.

Walaupun berasal dari Argentina, beliau berjumpa dengan bakal suaminya di Paraguay, sewaktu Perón berada dalam buangan. Semasa itu, Isabel bekerja sebagai penari kelab malam. Perón amat tertarik dengan kecantikan beliau dan percaya bahawa Isabel mampu mengisikan hidupnya yang kosong setelah kematian isterinya yang kedua, Evita.

Perón kemudiannya membawa Isabel bersamanya ke Madrid, Sepanyol pada 1960. Negara ini mengamalkan agama Katolik yang kuat dan melarang seorang dari hidup dengan bukan muhrimnya. Lalu, atas desakan pihak agama, Perón terpaksa berkahwin untuk kali yang ketiganya.

Di Madrid, Perón telah kembali aktif dalam politik negaranya dan menggunakan Isabel sebagai orang perantara dari Sepanyol ke Amerika Selatan. Perón dilarang dari kembali ke tanahairnya, lalu isterinya diambil sebagai wakilnya di Argentina.

Pada waktu ini, Isabel telah berkenalan dengan José López Rega, seorang falsafah kultus dan ahli tenung nasib. Oleh sebab beliau mempunyai minat yang mendalam dalam bidang tersebut, mereka telah menjadi sahabat yang karib. Apabila Perón dilantik sebagai Presiden, isterinya mendesak beliau untuk mengambil López sebagai setiausaha peribadinya.

Didahului oleh: Juan Domingo Perón | Presiden Argentina | Digantikan oleh: Jorge Rafael Videla

Diperolehi daripada "http://ms.wikipedia.org../../../i/s/a/Isabel_Mart%C3%ADnez_01e7.html"

Kategori: Ahli politik Argentina

##### Views

- Rencana
- Perbincangan
- Semakan terkini

##### Cari

##### Bahasa lain

- Deutsch
- English
- Español
- Français
- Galego
- עברית
- Bahasa Indonesia
- Ilokano
- Italiano
- Lietuvių
- Nederlands
- Norsk (bokmål)
- Polski
- Português
- Русский
- Srpskohrvatski / Српскохрватски
- Svenska
- 中文